Tandilimvwi Kabotu Kujatikizya Buumi Bwangu—Sena Ndilakonzya Kugwasyigwa Abukombi, Leza, naa Bbaibbele?
Bwiinguzi bwamu Bbaibbele
Inzya. Bbaibbele, ibbuku lyakaindi lijisi busongo, lilapa bwiinguzi kumibuzyo iikatazya mubuumi alimwi lilakonzya kumugwasya kuti mulimvwe kabotu. Amulange-lange mibuzyo imwi njoliingula.
Sena kuli Mulengi? Bbaibbele lyaamba kuti Leza “wakalenga zyintu zyoonse.” (Ciyubunuzyo 4:11) Mbwaanga ngo Mulengi wesu, Leza ulizyi nzyotuyandika kutegwa katulimvwa kabotu akujana lukkomano mubuumi.
Sena Leza ulandibikkila maano? Bbaibbele talitondezyi kuti Leza tababikkili maano bantu, pele lyaamba kuti: “Tali kulamfwu kuli umwi aumwi wesu.” (Milimo 17:27) Ulabikkila maano kuzyintu zimucitikila alimwi uyanda kumugwasya kuti muzwidilile mubuumi.—Isaya 48:17, 18; 1 Petulo 5:7.
Ino kuzyiba Leza inga kwandigwasya buti kuti ndilimvwe kabotu? Leza wakatulenga katujisi luyandisisyo lwazyintu zyakumuuya, akuyanda kuzyiba ncotuponena. (Matayo 5:3) Luyandisisyo lwesu lulabikkilizya akuyanda kuzyiba Mulengi wesu alimwi akuba acilongwe anguwe. Leza uyookkomana akaambo kakuti muyanda kumuzyiba, nkaambo Bbaibbele lyaamba kuti: “Amuswene kuli Leza, eelyo awalo uyooswena kulindinywe.”—Jakobo 4:8.
Bantu banji bajana kuti kuba acilongwe a Leza kwasumpula buumi bwabo alimwi kwabapa kuti kabalimvwa kabotu kujatikizya buumi bwabo. Nokuba kuti kuzyiba Leza takukonzyi kupa kuti kamutajani mapenzi, busongo bwakwe buli mu Bbaibbele bulakonzya kumugwasya
Kuba alukkomano mumukwasyi.
Kuba muluumuno abantu.
Kulwana mapenzi mbuli kulimvwa kutyompwa, kulibilika kujatikizya mali alimwi amalwazi aataponi.
Zikombelo zinji izibelesya Bbaibbele tazitobeli ncoliyiisya. Mukwiimpana, cikombelo cakasimpe, icitobela ncolyaamba Bbaibbele, ciyoomugwasya kumuzyiba Leza.
Amwiiye Zinji
MIBUZYO YAMU BBAIBBELE YAINGULWA
Ino Buumi Bujisi Mpindu Nzi?
Sena kuli nomwakalibuzyide kuti, ‘Ino buumi bujisi mpindu nzi?’ Amwiiye bwiinguzi bwamu Bbaibbele.
SINSIMUKA!
Makani Aatazyibidwe Kubantu Banji Aajatikizya Kulenga
Sena makani aamu Bbaibbele aleendelana amakani ngobaamba basayaansi?
MABBUKU AMABROSHUWA
Mulakonzya Kukkomana Mumukwasyi Wanu
Mulakonzya kuba alukkomano mucikwati alimwi amumukwasyi kwiinda mukubelesya njiisyo zyamu Bbaibbele.
bam_Latn swh_Latn bem_Latn bem_Latn bem_Latn bem_Latn bem_Latn kin_Latn bem_Latn swh_Latn cjk_Latn cjk_Latn xho_Latn run_Latn bem_Latn sna_Latn nya_Latn tsn_Latn bug_Latn nya_Latn bem_Latn